Snømannen bokomtale av kristian 10b
Forfatter: Jo Nesbø
Utgitt: 2007
Sjanger: Kriminalroman
Utgiver: Aschehoug
Når birte Becker forsvinner fra sitt hjem i Oslo, blir det først behandlet som en vanlig forsvinningsak. Men etter hvert oppdager etterforsker Harry Hole fleire likhetstrekk med forsvinningsaker helt tilbake til 1980. Han finner ut at det har vært flere forsvinnger de siste årene der gifte kvinner som har barn blir borte den dagen den første snøen kommer.
Hole mistenker at en seriemorder går i Oslo når han får et brev undertegnet "Snømannen".
Sammen med Katrine Bratt setter han i gang jakten på morderen. 
Mesteparten av boka tar handling i et bymiljø. Mye av handlingen foregår i Oslo, men vi er også innom Bergen. Det er mye trafikk, bråk og presse som kjennetegner en storby.
Vi får også en god beskrivelse av kontormiljøet på politikontoret i Oslo der vi får en følelse av effektivt og intenst arbeid hvor alle er opptatt med noe, enten det er telefoner som ringer eller hastemøter som forekommer. 
Jeg syntes miljøet passer veldig bra, som leser føler at jeg tar plass i selve handlingen. 
Hovedpersoner
Harry Hole er kriminalbetjent ved politikammeret i Oslo. Han har vært på FBI-kurs i Chicago om seriemordere. I tillegg til alkoholproblemene hans som ofte har gjort at han har vært nær å miste jobben.
Katrine Bratt er nykommer fra politiethuset i Bergen. Hun jobber sammen med Harry Hole fra første stund. Hun er en kvinne som er bestemt på hva hun vil og som holder hodet veldig kaldt. 
Konklusjon
Jeg følte meg dratt med i boka fra første stund. Språket var veldig enkelt å tolke, men likevel var det noen setninger som var mer utfordrene å lese enn andre. Noe som passet boken veldig bra. Grunnet språket i boka er veldig muntlig. 
Nesbø har klart å skrive en skikkelig historie bak det hele. Jeg liker veldig godt når vi går tilbake i tid, som hendte i denne boka. Det var også veldig interessante og forskjellige hovedpersoner. Jeg ble utrolig godt kjent med dem underveis. 
Jeg kommer ikke på noe negativt å fortelle om den. Utenom at den tok fra meg et par timer søvn da jeg ikke klarte å legge den fra meg!. 
Jeg vil avslutte med at dette er en bok jeg anbefaler alle å lese. Du bør helst være over tretten år for å forstå sammenhengen, men utenom det passer den for både gutter og jenter.